Ulkoporealtaan puhdistukseen on olemassa muutamia erilaisia vaihtoehtoja. Altaisiimme on saatavana kemiallinen puhdistus bromipuhdistuksella, aktiivihappipuhdistuksella tai perinteisellä klooripuhdistuksella. Veden pH-arvoa sekä puhdistusaineen arvoja tulee seurata aktiivisesti mittalaitteen avulla. Käytä tablettien annostelussa AINA kelluvaa annostelijaa! Jokaisen järjestelmän kanssa veden laatua tulee seurata ja tarkistaa altaan kulloinenkin tasapaino aina ennen käyttöä. Lisävarusteena hankittavissa oleva ICO-WiFi helpottaa tätä työtä merkittävästi, sillä se lähettää veteen liittyvää dataa reaaliajassa mobiililaitteeseesi.
Bromipuhdistusjärjestelmä
Bromitabletti asetetaan kelluvaan annostelijaan n. 1 kertaa viikossa 1000 litraa kohden, altaan käytöstä riippuen. Mitä kuumempi vesi, sitä nopeammin tabletti liukenee. Myös pumppujen käyttö nopeuttaa tabletin liukenemista. Kloorirakeita voi käyttää lisäksi tukemaan vedenpuhdistusta altaan oltua kovalla käytöllä. Lisäksi shokkiklooraus tulee suorittaa aina vedenvaihdon yhteydessä.
Aktiivihappi-järjestelmä
Tabletti lisätään jokaista 1000 litraa kohden kolmen päivän välein. Altaan koon kasvaessa on annostelutiheyttä lisättävä. Järjestelmää käytettäessä on muistettava että aktiivihapen teho ei riitä tuhoamaan kaikkein sitkeimpiä epäpuhtauksia ulkoporealtaista. Tämän takia shokkiklooraus vedenvaihdon jälkeen on erittäin tärkeää. Suosittelemme shokkikoorausta tehtäväksi kuukausittain. Kuitenkin kaikkein lievimpänä kemikaalina aktiivihappi sopii erityisesti käyttäjälle jonka iho on herkkä.
Klooripuhdistus
Perinteisin vaihtoehto altaan puhtaanapitämiseen. Klooritabletti asetetaan kelluvaan annostelijaan n. 2 kertaa viikossa 1000 litraa kohden, altaan käytöstä riippuen. Mitä kuumempi vesi, sitä nopeammin tabletti liukenee. Myös pumppujen käyttö nopeuttaa kloorin liukenemista. Lisäksi shokkiklooraus tulee suorittaa aina vedenvaihdon yhteydessä.